钦定古今图书集成/理学汇编/学行典/第244卷 > 萧永命
## 钦定古今图书集成/理学汇编/学行典/第244卷 > 萧永命

按《怀庆府志》：“萧永命，怀庆卫人。隆庆举人。童时，延馆
师于燕邸。命既归里，师尚客于燕，寻病卒，命遣人舆
师榇，俾正首丘。友人有负贷者，病且剧，命自往视，出
其券焚之。友人伏枕呜咽，命曰：‘君幼女，未字，是宜使
君不瞑目。吾有子，当为问名’。友益感痛。及卒，果礼聘
其女。所著有诗文集。”